Mošorin

**Mošorin** je naselje u opštini Titel na teritoriji Autonomne pokrajine Vojvodine u Južnobačkom okrugu, Republika Srbija. Nalazi se u Šajkaškoj (jugoistočna Bačka) pored reke Tise i na padinama Titelskog (odnosno Mošorinskog) brega. Prema popisu iz 2011. bilo je 2.569 stanovnika.

## Historija
Selo se prvi put pominje u 16. veku. Za vreme turske vlasti (16-17. vek), Mošorin se pominje kao srpsko naselje. Od 1699. godine selo se nalazi pod habzburškom vlašću, u okviru habzburške vojne granice. Tokom 1848. i 1849. godine bilo je deo Srpske Vojvodine, a posle toga je ponovo deo vojne granice, sve do 1873. godine, kada postaje deo Bačko-bodroške županije.

Od 1918. godine, selo je deo Kraljevine Srba, Hrvata i Slovenaca (kasnije nazvanog Kraljevina Jugoslavija). Između 1918. i 1922. godine, Mošorin je bio deo Bačke županije, između 1922. i 1929. deo Beogradske oblasti, a između 1929. i 1941. deo Dunavske banovine.

Selo je 1941. godine okupirano od strane mađarskih fašista, a u zloglasnoj raciji na Božić 1942. godine fašisti su ubili 205 osoba, od čega 94 muškarca, 41 ženu, 44 dece i 26 starih, po nacionalnosti 170 Srba, 34 Roma i 1 Mađara. Deo tela ubijenih bačen je u zaleđenu reku Tisu, a drugi deo zakopan u četiri masovne grobnice.
  
Mošorin je oslobođen 1944. godine, i od tada je deo nove Socijalističke Jugoslavije. Od 1992. godine, deo je Savezne Republike Jugoslavije, a od 2003. do 2006. godine deo državne zajednice Srbija i Crna Gora.

## Demografija

U naselju Mošorin živi 2110 punoletnih stanovnika, a prosečna starost stanovništva iznosi 37,7 godina (36,5 kod muškaraca i 38,9 kod žena). U naselju ima 823 domaćinstva, a prosečan broj članova po domaćinstvu je 3,36.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je porast u broju stanovnika.

## Značajne osobe
* Andreja Banjac, poslanik na Majskoj skupštini.

* Georgi Miletić (1837–?) (bug. Georgi Miletič), bugarski učitelj i književnik, brat Svetozara Miletića i otac Ljubomira Miletića.
* Svetozar Miletić (1826-1901), politički vođa Srba u Vojvodini.
* Vasilije Popović (1827-1905), paroh mošorinski
* Aron Maletin, (1802-1861), advokat i dobrotvor.
* Isidora Sekulić (1877-1958), poznata srpska književnica, akademik.
* Dušan Kanazir (1921-2009), biolog, akademik i predsednik SANU 1981-1994.
* Mladen Dražetin (1951-2015), doktor društvenih nauka, intelektualac, ekonomista, pozorišni stvaralac, pesnik, književnik i filozof. Rođen je i umro u Novom Sadu, a deo detinjstva je proveo u Mošorinu, odakle mu je rodom bio otac Rada.
* Ilija Kolarić, slikar.
* Svetozar T. Vlaškalić, sveštenik.
* Ilija Marković (1842-1929), učitelj.
* Radoslav Marković, (1865-1948), protojerej-stavrofor, apostol srpskog zadrugarstva, pisac.
* Dušan Marković,(1874-1935), protojerej, poznati nacionalni radnik, narodni poslanik.
* Čeda M. Eremić,(1891-1942), sveštenomučenik.
* Georgije V. Živanov,(1897-1942), sveštenomučenik.

## Povezano
* Šajkaška
* Opština Titel

## Reference

## Vanjske veze

* Reka Tisa kod Mošorina 
* The Monastery foundation of Ver. Rev. Svetozar Vlaskalic in Mosorin 
* Place index - Mosorin
* Šta se to čudno zbiva u Mošorinu
* Mošorin 
* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)